Príručka na spracovanie vnútornej hodnotiacej správy o implementácii vnútorného systému vysokej školy

Vysoká škola prikladá vnútornú hodnotiacu správu o implementácii vnútorného systému zabezpečovania kvality (ďalej VHSVS) k žiadosti o posúdenie súladu vnútorného systému podľa § 24 zákona č. 269/2018 Z. z.
Príručka obsahuje odporúčanú štruktúru VHSVS a usmernenia, ako postupovať pri jej spracovaní.

Vnútorný systém zabezpečovania kvality vysokoškolského vzdelávania je ťažiskový nástroj vysokej školy na zabezpečovanie a zlepšovanie kvality poskytovaného vzdelávania vo všetkých študijných programoch. Jeho správna implementácia je dôležitá pre zaisťovanie kvality vzdelávania a dostatočné uistenie
o spôsobilosti vysokej školy uskutočňovať, upravovať a vytvárať študijné programy v príslušnom odbore a stupni.

Vnútorný systém je špecifický na každej vysokej škole, zohľadňuje jej potreby a osobitosti, najmä jej poslanie a strategické ciele. Vysoká škola má teda voľnosť v zostavovaní svojho vnútorného systému, ten však musí byť v súlade so štandardmi pre vnútorný systém. Správna funkčnosť – implementácia vnútorného systému má zaisťovať, že každý jeden študijný program poskytovaný vysokou školou je v súlade so štandardmi pre študijné programy.

VHSVS je kľúčovým komunikačným nástrojom vysokej školy smerom k posudzovateľom a k verejnosti. Jej úlohou je poskytnúť pracovnej skupine výkonnej rady agentúry a verejnosti dostatočné uistenie, že vysoká škola vnútornými postupmi, štruktúrami a procesmi zabezpečuje a zlepšuje kvalitu poskytovaného vzdelávania v súlade so štandardmi pre vnútorný systém. Súčasne preukazuje súlad uskutočňovaných študijných programov so štandardmi pre študijný program a habilitačných a inauguračných konaní so štandardmi pre habilitačné konanie a inauguračné konanie.

Vysoká škola vo vnútornej hodnotiacej správe opíše, ako reflektuje jednotlivé požiadavky štandardov a zabezpečuje kvalitu vysokoškolského vzdelávania v jednotlivých aspektoch a uvedie zodpovedajúce dôkazy alebo odkazy na dôkazy (napr. na konkrétne časti, resp. odseky interných predpisov, interné záznamy, dáta v informačnom systéme, miesto na webovej stránke, záznamy študenta a podobne).

Pri samohodnotení jednotlivých štandardov sa odporúča nasledujúca štruktúra, ak je možná:

1. **Stručné vysvetlenie,** ako VŠ implementáciou vlastného vnútorného systému zabezpečovania kvality dosahuje konzistentné plnenie štandardu.
2. Súvisiace politiky, štruktúry, procesy s funkčnými odkazmi na ich umiestnenie v systéme vysokej školy (odkaz na príslušný predpis s uvedením príslušnej časti/kapitoly).
3. Spôsoby **monitorovania implementácie štandardu**, vyhodnotenie vývoja **ukazovateľov** v príslušnej oblasti.

*Systém a výsledky ukazovateľov VSZK VŠ uvedie v prílohe 3 VHSVS. V texte samohodnotenia stručne komentuje stav a vývoj vybraných ukazovateľov a súvisiace ciele. Vysoká škola sama určí, ktoré ukazovatele bude používať pri monitorovaní, vyhodnocovaní a zlepšovaní jednotlivých štandardov.*

1. **Kritické samohodnotenie** (reflexia) plnenia štandardu a **opatrenia** na ďalšie zlepšovanie.

Cieľom správy je samohodnotenie plnenia štandardov založené na dôkazoch a dátach monitorovania vnútorného systému s uvedením opatrení na ďalšie zlepšovanie v príslušnej oblasti. Správa nemá obsahovať dlhé pasáže opisného textu o postupoch vysokej školy, ale stručné anotácie s odkazom na dôkazy vo vnútornom systéme VŠ (odporúčaný rozsah je 60 až 90 strán, okrem príloh VHSVS).

Správne zostavená vnútorná hodnotiaca správa môže urýchliť proces posudzovania a zvýšiť reputáciu vysokej školy. Agentúra v súlade s § 4 ods. 2 písm. h) zákona č. 269/2018 Z. z. zverejňuje žiadosť VŠ vrátane vnútornej hodnotiacej správy na svojom webovom sídle.

VŠ zabezpečí prístup agentúry k verejným aj neverejným dôkazom uvedeným v správe a v prílohách správy. VŠ v správe jasne uvedie spôsob a rozsah prístupu k dôkazom, na ktoré sa v správe odkazuje.

VŠ prikladá VHSVS a jej prílohy k žiadosti o posúdenie súladu vnútorného systému v IS SAAVŠ. Usmernenie a predloha žiadosti sú zverejnené na webovom sídle SAAVŠ v časti Žiadosti – <https://saavs.sk/sk/ziadosti/>.
Súčasťou VHSVS v prílohe sú aj odkazy na zverejnené opisy študijných programov.

*Používané skratky príručky:*

*FTE – (Full-time equivalent) ekvivalent plného pracovného úväzku*

*HIK – Habilitačné a inauguračné konanie*

*VHSVS – Vnútorná hodnotiaca správa o implementácii vnútorného systému vysokej školy (podľa ods. 4 § 24 zákona č. 269/2002 Z. z.)*

*VSZK – Vnútorný systém zabezpečovania kvality*

*VŠ – Vysoká škola*

*VUPCH – Vedecko-umelecko-pedagogická charakteristika*

*OZŠP – Osoba zodpovedná za študijný program*

*UZPP – Učiteľ zabezpečujúci profilový predmet*

*SAAVŠ – Slovenská akreditačná agentúra pre vysoké školstvo*

Odporúčaná osnova VHSVS

Obsah
Zoznam skratiek
Iné potrebné registre

Spôsob a rozsah prístupu k odkazovaným dokumentom (ak správa obsahuje aj odkazy na iné ako verejne prístupné dokumenty s chráneným prístupom).

1. **Základné informácie o vysokej škole**
	1. Názov vysokej školy
	2. Adresa
	3. Legislatívno-právne ukotvenie
	4. Štatutári
	5. Kontaktná osoba (kontakt pre účely posudzovania VSZK)
	6. Štruktúra vysokej školy, pracoviská a lokality (s odkazom na webovú stránku, súvisiaci predpis, resp. zloženie)
	7. História (míľniky, postačuje časová os s uvedením hlavných míľnikov)
	8. Kontext vnútorného systému vysokej školy (podľa potrieb a špecifík VSZK VŠ). Napr.:
* odborové, regionálne, výskumné, kultúrne a ďalšie špecifiká vplývajúce na vnútorný systém vysokej školy
* špecifické potreby a očakávania interných a externých zainteresovaných strán
* demografia VŠ a jej vývoj
* ... ďalšie kontextové informácie
	1. Priebeh zosúlaďovania VSZK VŠ (postačuje časová os a stručné zhodnotenie jednotlivých krokov a výsledkov).

*Odporúčaný rozsah kapitoly je 2-3 strany.*

1. **Politiky na zabezpečovanie kvality**

Popíšte a vyhodnoťte, ako implementáciou vlastného VSZK napĺňate článok 2 štandardov pre vnútorný systém. Samohodnotenie pri príprave na externé hodnotenie, ako aj prvotné zavádzanie VSZK na vysokej škole je príležitosť na prehodnotenie a konkretizáciu poslania vysokej školy a jej strategických cieľov.

* 1. **Zodpovednosť za kvalitu poskytovaného vzdelávania**

Vysvetlite spôsob uplatňovania politík zabezpečovania kvality v strategickom riadení VŠ. Uveďte postupy, ktorými VŠ zabezpečuje, že pracoviská, štruktúry a osoby prijali a pochopili politiky a ciele kvality a prijali svoju zodpovednosť za ich dosahovanie.

* 1. **Poslanie vysokej školy**

Charakterizujte poslanie VŠ a jeho špecifiká. Opíšte, ako sa poslanie presadzuje vo vnútornom systéme vysokej školy.

Vyhodnoťte plnenie poslania (osobitne v oblasti zabezpečovania kvality vysokoškolského vzdelávania).

* 1. **Strategické ciele vysokej školy**

Vysvetlite, ako sa zabezpečuje dosahovanie strategických cieľov v prostredí VŠ, na všetkých súčastiach, úrovniach VŠ.
Uveďte hlavné strategické ciele v oblasti vysokoškolského vzdelávania a vyhodnoťte ich plnenie, alebo uveďte odkaz na iný dokument. Osobitne vysvetlite, ako študijné programy napĺňajú poslanie a strategické ciele VŠ, alebo uveďte odkaz na iný dokument s takýmto hodnotením.

* 1. **Štruktúra vnútorného systému**

Stručne vysvetlite:

* + 1. Systém a štruktúru formalizovaných politík VSZK s odkazom na ich znenie.
		2. Systém a stručnú charakteristiku štruktúr VSZK vrátane vedúcich zamestnancov, zástupcov zainteresovaných strán, s odkazom na ich domovské stránky, ak existujú, alebo úplné charakteristiky (štatúty, rokovacie poriadky s uvedením

ich právomocí, pôsobností a zodpovedností v oblasti zabezpečovania kvality).

* + 1. Procesy VSZK a ich previazanie do koherentného systému.
	1. **Zdroje na fungovanie vnútorného systému vysokej školy**

Charakterizujte mechanizmy na zabezpečenie dostatočných personálnych, finančných, materiálnych zdrojov na fungovanie VSZK, ktoré zodpovedajú veľkosti vysokej školy a rozsahu uskutočňovaných vzdelávacích, tvorivých a ďalších súvisiacich činností. Vyhoďte ich, ako aj dostatočnosť zdrojov. Vyhodnoťte štruktúru a počty zamestnancov, alebo uveďte odkaz na iný existujúci dokument.

* 1. **Politiky, štruktúry a procesy vnútorného systému**

Charakterizujte a vyhodnoťte, ako vo VSZK:

* + 1. Zaručujete reálne zapájanie sa zainteresovaných strán.
		2. Zabezpečujete previazanie vzdelávania a tvorivých činností tak, aby úroveň a zameranie tvorivej činnosti zodpovedali stupňu vysokoškolského vzdelávania a výstupom vzdelávania v príslušných odboroch štúdia.
		3. Podporujete internacionalizáciu vzdelávacích, tvorivých a ďalších súvisiacich činností tak, aby jej miera zodpovedala poslaniu a strategickým cieľom vysokej školy, cieľom a výstupom vzdelávania a potrebám zainteresovaných strán.

*Pri samohodnotení jednotlivých štandardov využívajte stav a vývoj súvisiacich ukazovateľov, ktoré uvádzate v prílohe č. 3 VHSVS. Napríklad pri vyhodnocovaní internacionalizácie je možné monitorovať a vyhodnocovať vývoj:*

* *počtu ponúkaných študijných programov v inom ako slovenskom jazyku,*
* *počtu uchádzačov o štúdium v príslušnom akademickom roku s iným ako slovenským občianstvom,*
* *podielu zahraničných študentov z celkového počtu študentov,*
* *počtu prijatých študentov na mobility zo zahraničia v príslušnom akademickom roku,*
* *podielu študentov s iným ako slovenským občianstvom študujúcich v inom ako slovenskom jazyku z celkového počtu študentov,*
* *podielu učiteľov s praxou dlhšou ako 1 rok na zahraničnej vysokej škole alebo na výskumnej inštitúcii v zahraničí,*

*... a podobne.*

*V texte samohodnotenia postačuje stručné komentovanie ich vývoja a súvisiace ciele.*

* + 1. Zaručujete ochranu proti intolerancii a diskriminácii študentov, zamestnancov a uchádzačov, najmä na základe pohlavia/rodu, rasy, farby pleti, jazyka, veku, sexuálnej orientácie, viery alebo náboženstva, zdravotného znevýhodnenia, politického alebo iného zmýšľania, národného alebo sociálneho pôvodu, príslušnosti k národnosti alebo etnickej skupine, majetku a pôvodu.
		2. Zaručujete zachovávanie vedeckej integrity, akademickej etiky a ostražitosť voči plagiátorstvu a ďalším akademickým podvodom. Pri samohodnotení preukážte schopnosť odhaľovať akademické podvody, vyvodzovať na základe nich dôsledky a prijímať systémové opatrenia na ich predchádzanie.
		3. Preskúmavate podnety, ktorými sa študent domáha ochrany svojich práv alebo právom chránených záujmov, o ktorých sa domnieva, že boli porušené, alebo ktorými študent poukazuje na konkrétne nedostatky v činnosti alebo
		na nečinnosť vysokej školy, pričom preskúmavanie podnetov je transparentné a uskutočňuje sa aj za účasti zástupcov študentov a podávateľom podnetov je poskytovaná spätná väzba o výsledkoch ich preskúmania a prijatých opatreniach. Vyhodnoťte efektívnosť mechanizmov na preskúmavanie podnetov.
		4. Zabezpečujete súlad vnútorných predpisov so všeobecne záväznými predpismi a ich dodržiavanie v prostredí VŠ.
		5. Presadzujete kontinuálne zlepšovanie kvality všetkých činností vykonávaných vysokou školou a rozvíjate kultúru kvality na všetkých súčastiach a úrovniach vysokej školy.
		6. Zabezpečujete previazanie vnútorného systému s dlhodobým zámerom vysokej školy.
		7. Zabezpečujete efektívny výkon administratívnych činností súvisiacich so zabezpečením kvality a nezaťažovanie učiteľov, študentov a ďalších tvorivých zamestnancov vysokej školy neodôvodnenou byrokraciou.
	1. **Súlad habilitačných a inauguračných konaní**

Charakterizujte politiky, štruktúry a procesy, ktorými VŠ zabezpečuje súlad HIK so štandardmi pre HIK. Vyhodnoťte výsledky ostatného interného posúdenia súladu HIK v jednotlivých odboroch HIK a súvisiace kroky. Uveďte odkaz na súvisiace záznamy interného orgánu posudzovania súladu HIK. Vyhodnoťte priebeh a výsledky HIK za ostatných 5 rokov.

*V prílohe č. 2 VHSVS uveďte zoznam odborov habilitačných a inauguračných konaní podľa stavu registra* [*https://www.portalvs.sk/sk/hai*](https://www.portalvs.sk/sk/hai) *v čase podania žiadosti s uvedením odkazov na súvisiace dokumenty, napr. Opis HIK (podľa prílohy č. 2 príručky).*

* 1. **Zabezpečovanie kvality na strane zmluvných partnerov**

Opíšte a vyhodnoťte, ako zabezpečujete, že politiky kvality záväzne uplatňujú všetci zmluvní partneri vysokej školy alebo iné tretie strany, ktoré sa spolupodieľajú alebo majú vplyv na kvalitu vzdelávania, tvorivých činností a iných súvisiacich činností.

* 1. **Monitorovanie, vyhodnocovanie a revidovanie vnútorného systému**

Charakterizujte mechanizmy pravidelného monitoringu, vyhodnocovania a revidovania vnútorného systému, na ktorých sa zúčastňujú všetky zainteresované strany. V rámci uvedených procesov sa má prihliadať na to, či vnútorný systém vedie k dosahovaniu strategických cieľov v oblasti zabezpečenia kvality, ktoré si vysoká škola určila v strategických dokumentoch, najmä v dlhodobom zámere. Vložte odkaz na ostatnú vnútornú hodnotiacu správu vnútorného systému vysokej školy.

Vyhodnoťte plnenie opatrení z ostatného hodnotenia vnútorného systému.

*V prílohe č. 3 VHSVS predstavte systém ukazovateľov, ktoré používate na monitorovanie a vyhodnocovanie vnútorného systému a študijných programov. Uveďte ich stav a vývoj v primeranom rozsahu za vnútorný systém, študijné odbory a študijné programy, alebo uveďte odkaz na iný dokument.*

**2.10. Prístup verejnosti k formalizovaným politikám a procesom a dokumentácii vnútorného systému**

Charakterizujte a vyhodnoťte politiky a procesy, ktorými VŠ umožňuje ľahký prístup verejnosti k formalizovaným politikám a procesom a ďalšej dokumentácii. Uveďte, akým spôsobom pri sprístupňovaní informácií VŠ rešpektuje špecifické potreby osôb so zdravotným znevýhodnením. Uveďte, ako zabezpečujete, že dokumentácia vnútorného systému relevantná pre študentov je zverejnená vo všetkých jazykoch uskutočňovania študijných programov.

**3. Vytváranie, úprava a schvaľovanie študijných programov**

Popíšte a vyhodnoťte, ako implementáciou vlastného VSZK napĺňate článok 3 štandardov pre vnútorný systém a príslušné články (najmä čl. 2 a 3) štandardov pre študijný program. Uveďte odkazy na pravidlá a príklady ich dodržiavania (napríklad ako zamedzujete konfliktu záujmov pri posudzovaní a schvaľovaní študijných programov; ako zapájate zainteresované strany; ako zabezpečujete, aby všetky študijné programy mali jasne špecifikované a komunikované ciele, výstupy vzdelávania a poskytovanú kvalifikáciu, jej úroveň a obsah).

**3.1. Politiky, štruktúry a procesy na vytváranie, úpravu a schvaľovanie študijných programov**

Stručne charakterizujte politiky a procesy na vytváranie, úpravu a schvaľovanie študijných programov.

Charakterizuje štruktúry na vytváranie, úpravu a schvaľovanie študijných programov. Opíše ich vzťah, právomoci, pôsobnosť a zodpovednosť. Osobitne charakterizuje spôsob výberu, delegovania zodpovedností a právomocí osobe zodpovednej za uskutočňovanie, rozvoj a kvalitu študijného programu podľa ods. 4 čl. 6 štandardov pre študijný program.

**3.2. Súlad politík, štruktúr a procesov na vytváranie, úpravu a schvaľovanie študijných programov so štandardmi**

Charakterizujte a vyhodnoťte, ako politikami, štruktúrami a procesmi na vytváranie, úpravu a schvaľovanie študijných programov zabezpečujete:

* + 1. Zapojenie študentov, zamestnávateľov a ďalších relevantných zainteresovaných strán do vytvárania, úpravy a schvaľovania študijných programov.
		2. Transparentné, spravodlivé, odborne fundované, objektívne a nezávislé posúdenie a schvaľovanie študijných programov, v ktorom je zamedzený konflikt záujmov a možná zaujatosť.

Samostatne opíšte režim a rozsah posudzovania a schvaľovania nových študijných programov, úprav existujúcich študijných programov, typy a mechanizmy opravných opatrení a následných činností, následné rozhodovanie o ďalšom uskutočňovaní študijného programu alebo o zrušení študijného programu, spôsob identifikácie príslušného rozhodnutia orgánu schvaľovania, spôsob dohľadu nad uskutočňovanými študijnými programami (alebo uveďte odkaz na príslušný predpis).

Uveďte odkaz na štruktúry a procesy schvaľovania študijných programov VŠ a ich výsledky.

* + 1. Trvalý súlad študijných programov so štandardmi pre študijný program.
		2. Jasnú špecifikáciu a komunikáciu kvalifikácie nadobudnutej úspešným absolvovaním študijného programu, ktorej úroveň zodpovedá požiadavkám príslušného stupňa kvalifikačného rámca.

*V závislosti od stupňa vzdelávania má každý absolvent každého študijného programu preukázať požadované vedomosti, ich pochopenie a schopnosť prakticky ich uplatniť. Najneskôr k ukončeniu štúdia má vedieť konkrétny zadaný problém analyzovať, vyriešiť a toto riešenie obhájiť pre odbornou verejnosťou na zodpovedajúcej úrovni podľa Dublinských deskriptorov (podľa kvalifikačného rámca EHEA[[1]](#footnote-1)). V prípade študijných programov tretieho stupňa vie vedecky pracovať, čo dokumentuje vlastnou vedeckou prácou a publikovaním originálnych (pôvodných) vedeckých prác vo vedeckých časopisoch a na konferenciách, resp. umeleckých diel.*

* + 1. Súlad obsahu a úrovne kvalifikácie so sektorovo-špecifickými očakávaniami zamestnávateľov a iných externých zainteresovaných strán.
		2. Zostavovanie profilu absolventa a vymedzenie cieľov a výstupov vzdelávania, ktoré sú verifikovateľné a zodpovedajú poslaniu vysokej školy, príslušnému stupňu kvalifikačného rámca a oblasti poznania podľa príslušného študijného odboru alebo kombinácie študijných odborov, v ktorých ich absolventi získajú vysokoškolské vzdelanie. Spôsob ich komunikácie.
		3. Previazanie vzdelávania s tvorivými činnosťami, pričom úroveň a zameranie tvorivej činnosti zodpovedá stupňu vysokoškolského vzdelávania a výstupom vzdelávania príslušného študijného programu.
		4. Že študijný program poskytne študentom prenositeľné spôsobilosti, ktoré ovplyvňujú osobný rozvoj študentov a môžu byť využité v ich budúcom kariérnom uplatnení a v živote ako aktívnych občanov v demokratických spoločnostiach.

**3.3. Európsky prístup zabezpečenia kvality spoločných študijných programov**

VŠ, ktorá uskutočňuje spoločné študijné programy, charakterizuje súlad štruktúr a procesov na vytváranie, úpravu a schvaľovanie spoločných študijných programov, zaručujúcich uplatňovanie princípov Európskeho prístupu zabezpečenia kvality spoločných študijných programov, a súlad s Dodatkom č. 1 štandardov pre študijný program.

*V prílohe č. 1 VHSVS v zozname študijných programov uveďte pri spoločných študijných programoch okrem iného aj odkaz na dohodu o spolupráci podľa ods. 3 čl. 2 dodatku č. 1 štandardov pre študijný program.*

**3.4. Súlad študijných programov so štandardmi pre študijný program**

Vyhodnoťte priebeh a výsledky ostatného posúdenia súladu a schvaľovania študijných programov vysokej školy so štandardmi pre študijný program (podľa čl. 3 štandardov pre študijný program) v jednotlivých odboroch a stupňoch vzdelávania. Vrátane stavu opravných opatrení, ak boli uložené.

*V prílohe č. 1 VHSVS uveďte zoznam študijných programov podľa prílohy č. 1 príručky s odkazmi na súvisiacu dokumentáciu študijného programu. Ak VŠ uskutočňuje menej ako 3 študijné programy, môže ich zoznam a súvisiace dôkazy uviesť priamo v texte VHSVS.*

1. **Učenie sa, vyučovanie a hodnotenie orientované na študenta**

Popíšte a vyhodnoťte, ako implementáciou vlastného VSZK napĺňate článok 4 štandardov pre vnútorný systém a príslušné články (najmä čl. 4) štandardov pre študijný program. Uveďte aj odkazy na pravidlá a príklady dôkazov.

**4.1. Aktívna úloha, autonómia, tvorivosť a samostatnosť študentov**

Ako je pri uskutočňovaní študijných programov povzbudzovaná aktívna úloha, autonómia, tvorivosť a samostatnosť študentov vo vzdelávaní, pričom v procese učenia sa tento prístup odzrkadľuje aj v hodnotení študentov.

**4.2. Rešpektovanie potrieb a rozmanitosti študentov a flexibilita trajektórií v štúdiu**

Ako je pri uskutočňovaní študijných programov rešpektovaná rozmanitosť študentov a ich potrieb a umožňovaná flexibilita trajektórií v štúdiu aj s ohľadom na možnosť zosúladenia pracovného/rodinného života so štúdiom na vysokej škole.

**4.3. Pružné využívanie koncepcií, foriem a metód vzdelávania a hodnotenia**

Ako sa zabezpečuje pružné využívanie širokého spektra pedagogických metód, foriem a koncepcií vzdelávania, metód hodnotenia študentov. Uveďte spôsoby ich pravidelného vyhodnocovania a zdokonaľovania.

**4.4. Vedenie a podpora študenta**

Ako je študentom poskytované primerané vedenie a podpora zo strany učiteľov a ako je podporovaný vzájomný rešpekt vo vzťahu študent – učiteľ.

**4.5. Metódy verifikácie výstupov vzdelávania**

Popíšte a vyhodnoťte používanie metód verifikácie výstupov vzdelávania a ako zabezpečujete, že:

* + 1. Skúšajúci sú dôkladne oboznámení s existujúcimi metódami verifikácie dosahovania výstupov vzdelávania, s metódami testovania, skúšania a posudzovania výkonov študentov a majú podporu vysokej školy na ďalšie zdokonaľovanie svojich vedomostí a zručností v tejto oblasti.
		2. Kritériá, metódy a termíny hodnotenia a známkovania sú študentom vopred známe a ľahko prístupné.
		3. Hodnotenie umožňuje študentom preukázať rozsah a úroveň, do akej sa im podarilo dosiahnuť očakávané výstupy vzdelávania, a poskytuje študentom spätnú väzbu, ktorá môže byť v nevyhnutných prípadoch spojená s odporúčaniami a usmerneniami týkajúcimi sa procesu učenia sa.
		4. Hodnotenie je konzistentné a spravodlivo aplikované vo vzťahu k všetkým študentom, vykonávané v súlade s vopred schválenými postupmi a prinášajúce spoľahlivé závery, ktoré v podobných prípadoch nevedú k neodôvodneným rozdielom.
		5. Pri hodnotení sa primerane zohľadňujú okolnosti týkajúce sa študentov so špecifickými potrebami študentov.
		6. Ak to okolnosti umožňujú, hodnotenie študentov je vykonávané viacerými hodnotiteľmi.

**4.6. Prostriedky nápravy voči výsledkom hodnotenia**

Charakterizujte a vyhodnoťte prostriedky nápravy voči výsledkom hodnotenia, ktoré sú študentom k dispozícii, pričom je zaručené spravodlivé zaobchádzanie so žiadateľmi o nápravu.

**5. Prijímacie konanie, priebeh štúdia, uznávanie vzdelania a udeľovanie akademických titulov**

Vysvetlite, ako implementáciou vlastného VSZK napĺňate článok 5 štandardov pre vnútorný systém a príslušné články (najmä čl. 5) štandardov pre študijný program.

**5.1. Pravidlá a priebeh štúdia**

Charakterizujte a vyhodnoťte politiky, štruktúry a procesy, ktorými VŠ zaručuje, že sú zavedené, uplatňované, zverejnené a ľahko prístupné konzistentné pravidlá pre všetky fázy študijného cyklu študenta, najmä pre prijímacie konanie, priebeh a hodnotenie štúdia, uznávanie vzdelania, ukončovanie štúdia, udeľovanie titulu a vydávanie diplomu a ďalších dokladov o získanom vzdelaní.

**5.2. Ponuka študijných programov**

Charakterizujte a vyhodnoťte ponuku študijných programov v kontexte poslania a stratégie VŠ. Uveďte zámery súvisiace s prispôsobovaním portfólia študijných programov vzhľadom k poslaniu vysokej školy a k požiadavkám na absolventa.

Uveďte a ohodnoťte spôsob zverejňovania objektívnych a úplných informácií o ponuke študijných programov, požiadavkách a kritériách na prijatie a o ďalších podmienkach štúdia.

**5.3. Prijímanie študentov**

Charakterizujte a vyhodnoťte politiky, štruktúry a procesy, ktorými zaručujete, že:

* + 1. Prijímacie konanie je spravodlivé, transparentné a spoľahlivé a výber uchádzačov je založený na zodpovedajúcich metódach posudzovania ich spôsobilosti na štúdium.
		2. Podmienky prijímacieho konania sú inkluzívne a sú zaručené rovnaké príležitosti každému uchádzačovi, ktorý preukáže potrebné predpoklady na absolvovanie štúdia.

**5.4. Štúdium študentov so špecifickými potrebami**

Charakterizujte a vyhodnoťte, ako sú poskytované podporné opatrenia a ako sa vytvára prostredie na vyrovnávanie príležitostí študovať na vysokej škole pre študentov so špecifickými potrebami a študentov zo znevýhodneného prostredia.

**5.5. Kvalita obhájených záverečných a rigoróznych prác**

Charakterizujte a vyhodnoťte politiky, štruktúry a procesy, ktorými zaručujete, že kvalitatívna úroveň obhájených záverečných a rigoróznych prác zodpovedá ich stupňu, vyžaduje primeranú úroveň tvorivých činností a plagiátorstvo a iné akademické podvody sú efektívne odhaľované a principiálne postihované. Osobitne uveďte, či zadania záverečných prác napĺňajú požiadavku na analýzu a vyriešenie zadaného konkrétneho odborného problému a či študenti obhajobou napĺňajú túto požiadavku na zodpovedajúcej úrovni kvalifikačného rámca EHEA (Dublinské deskriptory). Uveďte, či dizertačné práce a ich obhajoby preukazujú, že uchádzač vie vedecky pracovať.

**5.6. Uznávanie vysokoškolských kvalifikácií**

Charakterizujte a vyhodnoťte uznávanie vysokoškolských kvalifikácií, obdobia a častí štúdia, predchádzajúceho vzdelávania vrátane neformálneho a informálneho vzdelávania, ktoré je transparentné, konzistentné a spoľahlivé a je v súlade so všeobecne záväznými predpismi a zásadami Dohovoru o uznávaní kvalifikácií týkajúcich sa vysokoškolského vzdelávania v európskom regióne tak, aby bola podporovaná mobilita študentov.

Vyhodnoťte početnosť a príčiny neuznaných kvalifikácií vrátane absolvovaných častí štúdia v rámci študentských mobilít.

**5.7. Udeľovanie akademického titulu, vydávanie dokladov o vzdelávaní**

Vysvetlite a preukážte, že absolventom udeľujete príslušný akademický titul po úspešnom ukončení štúdia a vydávate diplom a ďalšie doklady o získanom vzdelaní, ktoré uvádzajú a charakterizujú získanú kvalifikáciu vrátane dosiahnutých výstupov vzdelávania, kontext, úroveň a obsah úspešne zavŕšeného štúdia.

Vložte odkaz na vzor diplomu, dodatku alebo iných dokladov, ktoré škola udeľuje.

**6. Učitelia**

Popíšte a vyhoďte, ako implementáciou vlastného VSZK napĺňate článok 6 štandardov pre vnútorný systém a príslušné články štandardov pre študijný program (najmä čl. 6 a 7). Uveďte najmä, ako sa VŠ systematicky uisťuje, že má učiteľov, ktorých kvalifikácia, úroveň tvorivých činností, praktické a pedagogické zručnosti, pracovná záťaž umožňujú dosahovať výstupy vzdelávania, a ako VŠ realizuje priraďovanie učiteľov na zabezpečovanie študijných programov a vzdelávacích činností.

**6.1. Výber učiteľov**

Charakterizujte a vyhodnoťte, ako VŠ zaručuje, že:

* + 1. Výber vysokoškolských učiteľov je transparentný, objektívny a odborne fundovaný a realizovaný na základe vopred známych požiadaviek a kritérií, ktoré sú v súlade s poslaním a dlhodobým zámerom vysokej školy a so všeobecne záväznými predpismi.

Vyhodnoťte a uveďte odkaz na záznamy o priebehu a výsledkoch výberových konaní v čase od 1. 9. 2020.

* + 1. Výber vysokoškolských učiteľov je otvorený a umožňuje ich medziinštitucionálnu, medzisektorovú a medzinárodnú mobilitu.

**6.2. Štruktúra, počet a kvalifikácia učiteľov**

Vysvetlite, ako sa VŠ systematicky uisťuje, že na zabezpečenie študijných programov má učiteľov, ktorých kvalifikácia, rozvrhnutie pracovnej záťaže, úroveň výsledkov tvorivých činností, praktické skúsenosti, pedagogické zručnosti a prenositeľné spôsobilosti umožňujú dosahovať výstupy vzdelávania a ktorých počet a pracovná kapacita zodpovedajú počtu študentov.

**6.3. Prepojenie vzdelávania s tvorivými činnosťami učiteľov**

* + 1. Opíšte, ako VŠ posilňuje prepojenie vzdelávania s tvorivými činnosťami učiteľov, pričom zameranie tvorivých činností zodpovedá výstupom vzdelávania a úroveň výsledkov tvorivých činností zodpovedá úrovni kvalifikačného rámca uskutočňovaného vzdelávania.
		2. Charakterizujte postupy (metodiku), ako VŠ vyhodnocuje úroveň tvorivých činností v študijných programoch v súlade s čl. 7 štandardov pre študijný program. Stručne zhrňte výsledky hodnotenia úrovne tvorivých činností z ostatného posudzovania a schvaľovania študijných programov. Ak uskutočňujete študijné programy vo viacerých sídlach, vyhodnoťte úroveň tvorivých činností pre každé sídlo samostatne.
		3. Ak uskutočňujete študijné programy III. stupňa, vyhodnoťte dlhodobú kontinuálnu výskumnú alebo umeleckú činnosť v príslušných študijných odboroch, v ktorých dané študijné programy uskutočňujete. Tiež vyhodnoťte dlhodobú a kontinuálnu úspešnosť v získavaní finančnej podpory pre príslušný výskum alebo umeleckú činnosť a existenciu pokračujúcich alebo nových výskumných/umeleckých projektov z domácich a medzinárodných grantových schém a iných súťažných zdrojov (alebo vyhodnotenie predložte v ďalšej prílohe žiadosti, alebo uveďte odkaz na iný dokument).

Splnenie požiadavky môžete nahradiť odkazom na výsledky ostatného periodického hodnotenia výskumnej, vývojovej, umeleckej a ďalšej tvorivej činnosti v príslušných oblastiach výskumu, ak VŠ bolo udelené oprávnenie používať označenie „výskumná univerzita“.

* 1. **Rozvoj jazykových, pedagogických, digitálnych zručností a prenositeľných spôsobilostí**

Opíšte a vyhodnoťte, ako učitelia rozvíjajú svoje odborné, jazykové, pedagogické, digitálne zručnosti a prenositeľné spôsobilosti.

**6.5. Priraďovanie učiteľov na zabezpečovanie študijných programov**

Opíšte a vyhodnoťte:

* + 1. Ako sú priraďovaní učitelia na študijné programy a vzdelávacie činnosti, vyučovanie jednotlivých študijných predmetov a vedenie záverečných a rigoróznych prác. Ako je zabezpečované, že tieto postupy sú transparentné, že sa zaručuje taká úroveň kvalifikácie, spôsobilostí, praktických skúseností, zamerania a výsledkov tvorivých činností, ktorá zodpovedá stupňu a výstupom vzdelávania a tematickému zameraniu záverečných prác.
		2. Spôsob výberu a delegovania zodpovedností učiteľom zabezpečujúcim profilové predmety[[2]](#footnote-2).
		3. Spôsob výberu a delegovania zodpovedností osobe, ktorá má kompetencie, rozsah a úroveň kompetencií – oprávnení osôb nesúcich hlavnú zodpovednosť za uskutočňovanie, rozvoj a zabezpečenie kvality študijného programu alebo inak vymedzenej ucelenej časti študijného programu[[3]](#footnote-3) a zabezpečuje profilový predmet[[4]](#footnote-4).
		4. Ak uskutočňujete študijné programy s orientáciou na profesijné vzdelávanie, vyhodnoťte systém a rozsah zabezpečovania profilových predmetov vysokoškolskými učiteľmi, ktorí sú skúsenými odborníkmi z príslušného odvetvia hospodárstva alebo spoločenskej praxe a môžu pôsobiť na vysokej škole na ustanovený týždenný pracovný čas alebo kratší pracovný čas.
		5. Vyhodnoťte spôsob výberu školiteľov záverečných, osobitne dizertačných prác[[5]](#footnote-5).
		6. Vyhodnoťte plnenie požiadavky, že odborná kvalifikácia učiteľov zabezpečujúcich študijný program je vyššia než kvalifikácia dosahovaná ukončením študijného programu. Uveďte odôvodnené prípady upustenia od tejto požiadavky (napr. lektori cudzích jazykov, učitelia zabezpečujúci prax, odborníci z praxe a doktorandi).

V prípade, ak uskutočňujete študijné programy v príslušnom študijnom odbore na viacerých súčastiach alebo vo viacerých sídlach, vyhodnoťte zabezpečovanie učiteľov podľa čl. 6 štandardov pre študijný program osobitne pre jednotlivé súčasti a sídla, v ktorých sa uskutočňujú študijné programy ako celok.

* 1. **Rozvrhnutie pracovnej záťaže vysokoškolských učiteľov**

Opíšte a vyhodnoťte postupy rozvrhnutia pracovnej záťaže vysokoškolských učiteľov, ktoré umožňujú zabezpečenie a rozvoj kvality študijných programov, zabezpečenie výučby a ďalších súvisiacich vzdelávacích činností, zabezpečenie hodnotenia študentov, vedenie a hodnotenie záverečných prác, účasť na tvorivých činnostiach a iných aktivitách súvisiacich s ich profesijným rozvojom a napĺňaním poslania vysokej školy v rozsahu a proporciách, ktoré zodpovedajú fondu pracovného času vo väzbe na veľkosť ich pracovného úväzku a na povahu nimi zastávanej pracovnej pozície.

1. **Zdroje na zabezpečenie štúdia a podporu študentov**

Popíšte a vyhoďte, ako implementáciou vlastného VSZK napĺňate článok 7 štandardov pre vnútorný systém. Najmä ako zabezpečujete dostatočné zdroje na napĺňanie hlavnej činnosti, ako ich alokujete tak, aby boli primerane zabezpečené potreby študentov a učiteľov na všetkých poskytovaných študijných programoch.

Vysvetlite a vyhodnoťte, ako VŠ zabezpečuje:

* 1. Dostatočné finančné zdroje alokované na komplexné zabezpečenie študijných programov a súvisiacich tvorivých, podporných a iných činností, ktoré zodpovedajú jej poslaniu. Vyhodnoťte výsledky hospodárenia vysokej školy alebo uveďte odkaz na iný dokument.
	2. Priestorové, materiálne, technické, infraštruktúrne a inštitucionálne zabezpečenie vzdelávacích, tvorivých a iných súvisiacich činností zodpovedajúce výstupom vzdelávania, počtu študentov a ich špecifickým potrebám.
	3. Funkčné zmluvné partnerstvá so špecializovanými výučbovými zariadeniami a inými inštitúciami, ktoré sú potrebné na dosiahnutie výstupov vzdelávania týkajúcich sa najmä praktickej prípravy na výkon príslušných povolaní, ak takéto vzdelávanie poskytuje.
	4. Prístup k informačným zdrojom, knižničným fondom a službám pre študenta a učiteľa každého študijného programu zodpovedajúci výstupom vzdelávania, zameraniu tvorivých činností a počtu študentov.
	5. Ľahký prístup študentov k poradenským a ďalším podporným službám a k administratívnym zdrojom, ktoré zodpovedajú ich rozmanitým potrebám a sú predpokladom ich napredovania v štúdiu a ich osobného a kariérneho rozvoja.
	6. Kvalifikovaný podporný personál zabezpečujúci tútorské, poradenské, administratívne a ďalšie podporné služby a súvisiace činnosti pre študentov, ktorého kapacita zodpovedá počtu študentov a ich rozmanitým potrebám.
	7. Pre študentov primerané sociálne zabezpečenie, športové, kultúrne, duchovné a spoločenské vyžitie počas štúdia.
	8. Uvedené zdroje pre všetky súčasti mimo sídla vysokej školy, v ktorých sa uskutočňujú študijné programy alebo vzdelávacie činnosti.
	9. Prístupnosť zdrojov pre študentov a informovanosť o ich prístupnosti.
	10. Účelnosť a efektívnosť využívania zdrojov.
1. **Zhromažďovanie a spracovanie informácií**

Popíšte a vyhodnoťte, ako implementáciou vlastného VSZK napĺňate článok 8 štandardov pre vnútorný systém. Popíšte najmä, ako zabezpečujete:

* 1. Systematické zhromažďovanie, spracúvanie, analyzovanie a vyhodnocovanie informácií, ktoré sú využívané v efektívnom strategickom, taktickom a operatívnom riadení uskutočňovania a rozvoja študijných programov, súvisiacich tvorivých činností a iných aktivít vysokej školy.
	2. Súbor ukazovateľov používaný pri riadení študijných programov[[6]](#footnote-6).
	3. Zapojenie všetkých zainteresovaných strán do zhromažďovania a spracovania informácií.

*V prílohe č. 3 VHSVS predstavte tiež systém ukazovateľov, ktoré používate na monitorovanie a periodické hodnotenie študijných programov podľa bodu 8.2.*

1. **Zverejňovanie informácií**

Popíšte a vyhodnoťte, ako implementáciou vlastného VSZK napĺňate článok 9 štandardov pre vnútorný systém, najmä ako sú zverejňované:

* 1. Jasné, presné, adekvátne a aktuálne kvantitatívne a kvalitatívne informácie o študijných programoch a ich absolventoch, ako aj ďalších súvisiacich činnostiach v súlade s poslaním vysokej školy, ktoré sú relevantné pre záujemcov o štúdium, študentov, zamestnancov, zamestnávateľov a ďalšie externé zainteresované strany a širokú verejnosť.
	2. Aktuálne informácie o implementácii a fungovaní vnútorného systému, o dosiahnutých výsledkoch a prijatých opatreniach.
	3. Informácie o študijných programoch vo všetkých jazykoch ich uskutočňovania.
	4. Informácie z hľadiska ľahkej dostupnosti aj pre osoby so zdravotným znevýhodnením.
1. **Priebežné monitorovanie, periodické hodnotenie a periodické schvaľovanie študijných programov**

Popíšte a vyhodnoťte, ako implementáciou vlastného VSZK napĺňate článok 10 štandardov pre vnútorný systém:

* 1. Najmä ako sú študijné programy priebežne monitorované, periodicky hodnotené a periodicky schvaľované, pričom do vnútorného systému sú reálne zapojení zamestnávatelia, študenti a ďalšie zainteresované strany.

Odkaz na výsledky periodického hodnotenia študijného programu uveďte v príslušnom Opise študijného programu.

* 1. Ako sa pri monitorovaní a hodnotení študijných programov uisťujete, že hodnotenie študentov a dosahované výsledky vzdelávania sú v súlade s aktuálnymi poznatkami, technologickými možnosťami, potrebami spoločnosti, potrebami študentov a očakávaniami zamestnávateľov a ďalších externých zainteresovaných strán a že vysoká škola vytvára pre študentov podporné a efektívne vzdelávacie prostredie.
	2. Ako sa pri monitorovaní a hodnotení študijných programov uisťujete, že sú zabezpečené dostatočné priestorové, personálne, materiálne, technické, infraštruktúrne, informačné a finančné zdroje na uskutočňovanie študijných programov a ďalších súvisiacich činností.
	3. Ako sa študenti majú možnosť vyjadriť aspoň raz ročne ku kvalite študijných programov, kvalite učiteľov, kvalite podporných služieb a kvalite prostredia vysokej školy a ako je študentom poskytovaná spätná väzba o výsledkoch hodnotenia a prijatých opatreniach.
	4. Ako sú úpravy študijných programov, ktoré sú výsledkom ich priebežného monitorovania a periodického hodnotenia, navrhované s účasťou študentov, zamestnávateľov a ďalších zainteresovaných strán.
	5. Ako sú študijné programy periodicky schvaľované v perióde zodpovedajúcej ich štandardnej dĺžke štúdia.

*Odkaz na výsledky ostatného periodického schvaľovania študijného programu orgánom schvaľovania uvádzajte v opise každého študijného programu.*

1. **Pravidelné externé zabezpečovanie kvality**

Vysvetlite, aké formy pravidelného externého hodnotenia zabezpečovania kvality VŠ podstupuje s cieľom uistiť sa, že vnútorný systém vysokej školy je rozvíjaný a implementovaný v súlade so štandardmi pre vnútorný systém a zlepšuje sa.

Uveďte alebo vložte odkaz na výsledky tohto hodnotenia.

Uveďte priebeh a výsledky realizácie následných opatrení z ostatných externých posudzovaní.

**12. Zoznam príloh VHSVS**

VŠ k VHSVS prikladá:

1. Zoznam študijných programov (VŠ prikladá prehľad študijných programov podľa prílohy č. 1 príručky).
2. Zoznam habilitačných a inauguračných konaní (VŠ prikladá prehľad habilitačných a inauguračných konaní podľa prílohy č. 2 príručky).
3. Systém ukazovateľov VSZK VŠ (VŠ prikladá prehľad a stav ukazovateľov, ktoré používa pri monitorovaní a zlepšovaní VSZK VŠ).
4. Ďalšie prílohy (VŠ prikladá aj ďalšie prílohy podľa vlastného uváženia vo formáte zip).

### Príloha č. 1 príručky: Zoznam študijných programov

VŠ do IS SAAVŠ k VHSZK prikladá zoznam študijných programov vo formáte xlsx.

Pre automatizované spracovanie prílohy (export/import dát) musí súbor spĺňať nasledujúce podmienky:

* Názov súboru „Príloha 1 VHSVS – Zoznam študijných programov“ sa uvádza v poli (v bunke) A1.
* „Názov vysokej školy“ (podľa číselníka [https://ciselniky.portalvs.sk/classifier/show/basic/)](https://ciselniky.portalvs.sk/classifier/show/basic/%29%20)  sa uvádza v poli A2.
* V treťom riadku sú uvedené názvy stĺpcov podľa inštrukcií uvedených v tabuľke („Názvy povinných stĺpcov“).
* Od riadku 4 uveďte zoznam študijných programov, údaje o študijnom programe a odkazy na umiestnenie súvisiacich dokumentov študijného programu vo vnútornom systéme VŠ („Vlastnosti údajov o št. programe od riadku 4“).

IS SAAVŠ po vytvorení žiadosti ponúka možnosť vygenerovať prílohu z údajov registra št. programov (v stĺpcoch A až M), ak sa VŠ rozhodne prílohu spracovať manuálne.

|  |  |  |
| --- | --- | --- |
|  **Názvy povinných stĺpcov** | **Pole**  | **Vlastnosti údajov o št. programe od riadku 4**  |
| Kód študijného programu | A3 | Kód ŠP podľa registra št. programov/portál VS |
| Názov študijného programu  | B3 | Názov ŠP podľa registra št. programov/portál VS |
| Kód fakulty | C3 | Kód fakulty podľa číselníka fakúlt/portál VS |
| Názov fakulty | D3 | Názov fakulty podľa registra št. programov/portál VS |
| Kód miesta štúdia  | E3 | Kód miesta štúdia podľa číselníka miesta štúdia/portál VS |
| Miesto štúdia | F3 | Podľa registra št. programov/portál VS |
| Kód študijného odboru  | G3 | Podľa číselníka študijných odborov na portáli VŠ (napr. 6213 ekonómia a manažment) |
| Názov študijného odboru  | H3 | Podľa registra št. programov/portál VS  |
| Kód študijného odboru 2 | I3 | Podľa číselníka študijných odborov na portáli VŠ (napr. 6213 ekonómia a manažment) |
| Názov študijného odboru 2 | J3 | Názov 2 odboru podľa registra št. programov/portál VS |
| Stupeň  | K3 | Stupeň štúdia podľa registra št. programov/portál VS (1; 2; 3; spojený 1. a 2.; I. stupeň (profes. orientovane)) |
| Forma  | L3 | Forma podľa registra št. programov/portál VS (denná, externá) |
| Jazyk poskytovania | M3 | Jazyk/jazyky podľa registra št. programov/portál VS |
| Opis št. programu v Sj | N3 | Aktívny odkaz na miesto uloženia aktuálneho opisu vo vnútornom systéme VŠ. Osnova opisu študijného programu v Sj: <https://saavs.sk/wp-content/uploads/2020/11/3_T_Z_OSP_1_2020-Opis-studijneho-programu-osnova.docx>  |
| Opis št. programu v Aj | O3 | Aktívny odkaz na miesto uloženia aktuálneho opisu v Aj vo vnútornom systéme VŠ pri študijných programoch III. stupňa. Osnova opisu študijného programu v Aj: <https://saavs.sk/wp-content/uploads/2020/11/3_T_Z_DSP_1_2020_Description_of_Study_programme_ENG_x-1.docx>  |
| Opis št. programu v inom jazyku | P3 | \* Aktívny odkaz na miesto uloženia aktuálneho opisu vo vnútornom systéme VŠ, ak je program uskutočňovaný v inom ako Sj, alebo Aj. |
| Meno Priezvisko, tituly OZŠP | Q3 | Meno, priezvisko, tituly osoby zodpovednej za št. program  |
| OZŠP v registri  | R3 | Aktívny odkaz na OZŠP v registri zamestnancov VŠ [https://www.portalvs.sk/regzam/ID](https://www.portalvs.sk/regzam/)  |
| VUPCH OZŠP | S3 | Aktívny odkaz na miesto uloženia údajov vo vnútornom systéme VŠŠtruktúra údajov VUPCH: <https://saavs.sk/wp-content/uploads/2021/01/T_Z_VUPCH_SjAj-_1_2020-opravaII.xlsx>  |
| Meno Priezvisko, tituly UZPP1 | T3 | Meno, priezvisko, tituly učiteľa zabezpečujúceho profilový predmet 1 podľa registra zamestnancov VŠ [https://www.portalvs.sk/regzam/ID](https://www.portalvs.sk/regzam/)  |
| UZPP1 v registri | U3 | Aktívny odkaz na UZPP1 v registri zamestnancov VŠ [https://www.portalvs.sk/regzam/ID](https://www.portalvs.sk/regzam/)  |
| VUPCH UZPP1 | V3 | Aktívny odkaz na miesto uloženia údajov VUPCH vo vnútornom systéme VŠ |
| Meno Priezvisko, tituly UZZP2 | W3 | Meno, priezvisko, tituly učiteľa zabezpečujúceho profilový predmet 2 podľa registra zamestnancov VŠ [https://www.portalvs.sk/regzam/ID](https://www.portalvs.sk/regzam/)  |
| UZPP2 v registri | X3 | Aktívny odkaz na UZPP2 v registri zamestnancov VŠ [https://www.portalvs.sk/regzam/ID](https://www.portalvs.sk/regzam/)  |
| VUPCH UZPP2 | Y3 | Aktívny odkaz na miesto uloženia údajov VUPCH vo vnútornom systéme VŠ |
| Meno Priezvisko, tituly UZZP3 | Z3 | \* Meno, priezvisko, tituly učiteľa zabezpečujúceho profilový predmet 3 podľa registra zamestnancov VŠ [https://www.portalvs.sk/regzam/ID](https://www.portalvs.sk/regzam/)  |
| UZPP3 v registri | AA3 | \* Aktívny odkaz na UZPP3 v registri zamestnancov VŠ [https://www.portalvs.sk/regzam/ID](https://www.portalvs.sk/regzam/)  |
| VUPCH UZPP3 | AB3 | \* Aktívny odkaz na miesto uloženia údajov VUPCH vo vnútornom systéme VŠ |
| Meno Priezvisko, tituly UZZP 4 | AC3 | \*Meno, priezvisko, tituly učiteľa zabezpečujúceho profilový predmet 4 podľa registra zamestnancov VŠ [https://www.portalvs.sk/regzam/ID](https://www.portalvs.sk/regzam/)  |
| UZPP4 v registri | AD3 | \* Aktívny odkaz na UZPP4 v registri zamestnancov VŠ [https://www.portalvs.sk/regzam/ID](https://www.portalvs.sk/regzam/)  |
| VUPCH UZPP4 | AE3 | \* Aktívny odkaz na miesto uloženia údajov VUPCH vo vnútornom systéme VŠ |
| Dohoda o spolupráci  | AF3 | \* Aktívny odkaz na dohodu podľa ods. 4 čl. 2 Dodatku k štandardom pre študijný program, alebo podľa Standards for Quality Assurance of Joint Programmes. ak ide o spoločný št. program.  |
| Schválenie št. programu  | AG3 | Aktívny odkaz na dôkaz schválenia študijného programu orgánom schvaľovania št. programov vysokej školy podľa čl. 3 štandardov pre študijný program.  |
| Posudzovanie št. programu | AH3 | Aktívny odkaz na dôkaz interného posúdenia súladu študijného programu vo vnútornom systéme VŠ (napr. správa pracovnej skupiny a pod.) |
| Hodnotenie úrovne tvorivých činností  | AI3 | \*\* Aktívny odkaz na výsledky interného hodnotenie úrovne tvorivých činností podľa čl. 7 Štandardov pre št. program. |
| \* Len ak je relevantné pre študijný program.\*\* Ak dokument neobsahuje aktívny odkaz na posudzované výstupy, VŠ ich uvedie v stĺpci AJ (názov stĺpca „Posúdené výstupy“ v poli AJ3). |

### Príloha č. 2 príručky: Zoznam habilitačných a inauguračných konaní

VŠ do IS SAAVŠ k VHSZK prikladá zoznam habilitačných konaní a inauguračných konaní vo formáte xlsx.

Pre umožnenie automatizovaného spracovania prílohy súbor musí spĺňať nasledujúce podmienky:

* Názov súboru „Príloha 2 VHSVS – Zoznam habilitačných a inauguračných konaní“ sa uvádza v poli (v bunke) A1.
* „Názov vysokej školy“ (podľa číselníka [https://ciselniky.portalvs.sk/classifier/show/basic/)](https://ciselniky.portalvs.sk/classifier/show/basic/%29%20)  sa uvádza v poli A2.
* V treťom riadku sú uvedené názvy stĺpcov podľa inštrukcií v tabuľke („Názvy povinných stĺpcov“).
* Od riadku 4 uveďte zoznam habilitačných a inauguračných konaní, identifikačné údaje HIK a odkazy na umiestnenie súvisiacich dokumentov HIK vo vnútornom systéme VŠ (podľa „Vlastnosti údajov o HIK od riadku 4“).

IS SAAVŠ po vytvorení žiadosti ponúka možnosť vygenerovať prílohu z údajov registra HIK (v stĺpcoch A až D), ak sa VŠ rozhodne prílohu spracovať manuálne.

|  |  |  |
| --- | --- | --- |
|  **Názvy povinných stĺpcov** | **Pole**  | **Vlastnosti údajov o HIK od riadku 4**  |
| Názov HIK  | A3 | Názov HIK podľa registra habilitačných a inauguračných konaní <https://www.portalvs.sk/sk/hai>  |
| Kód fakulty | B3 | Kód fakulty číselníka fakúlt/portál VS |
| Názov fakulty  | C3 | Názov fakulty podľa registra habilitačných a inauguračných konaní/portál VS |
| Udeľovaný titul | D3 | Udeľovaný titul podľa registra habilitačných a inauguračných konaní/Portal VS (doc., prof.) |
| Opis HIK v Sj | E3 | \*\* Aktívny odkaz na miesto uloženia aktuálneho opisu HIK vo vnútornom systéme VŠ  |
| Opis HIK v Aj | F3 | Aktívny odkaz na miesto uloženia aktuálneho opisu HIK v Aj vo vnútornom systéme VŠ |
| Kód študijného odboru | G3 | Podľa číselníka študijných odborov na portáli VŠ (napr. 6213 ekonómia a manažment) |
| Študijný odbor 1 | H3 | Vysoká škola uvedie názov št. odboru, ku ktorému je HIK priradený podľa číselníka št. odborov <https://www.portalvs.sk/sk/studijne-odbory?from=menu1>  |
| Kód študijného odboru 2 | I3 | Podľa číselníka študijných odborov na portáli VŠ (napr. 6213 ekonómia a manažment) |
| Študijný odbor 2 | J3 | Vysoká škola uvedie názov 2. št. odboru, ak je HIK priradený k dvom odborom podľa číselníka št. odborov <https://www.portalvs.sk/sk/studijne-odbory?from=menu1>  |
| Meno Priezvisko, tituly OZHIK 1 | K3 | Meno, priezvisko, tituly osoby zodpovednej za HIK 1 |
| OZHIK1 v registri | L3 | Aktívny odkaz na OZHIK1 v registri zamestnancov VŠ [https://www.portalvs.sk/regzam/ID](https://www.portalvs.sk/regzam/)  |
| VUPCH OZHIK1 | M3 | Aktívny odkaz na miesto uloženia údajov VUPCH vo vnútornom systéme VŠ, ak nie je v opise HIK. Štruktúra údajov VUPCH: <https://saavs.sk/wp-content/uploads/2021/01/T_Z_VUPCH_SjAj-_1_2020-opravaII.xlsx> |
| Meno Priezvisko, tituly OZHIK2 | N3 | Meno, priezvisko, tituly osoby zodpovednej za HIK 2  |
| OZHIK2 v registri | O3 | Aktívny odkaz na OZHIK2 v registri zamestnancov VŠ [https://www.portalvs.sk/regzam/ID](https://www.portalvs.sk/regzam/)  |
| VUPCH OZHIK2 | P3 | Aktívny odkaz na miesto uloženia údajov VUPCH vo vnútornom systéme VŠ. |
| Meno Priezvisko, tituly OZHIK3 | Q3 | Meno, priezvisko, tituly osoby zodpovednej za HIK 3  |
| OZHIK3 v registri | R3 | Aktívny odkaz na OZHIK3 v registri zamestnancov VŠ [https://www.portalvs.sk/regzam/ID](https://www.portalvs.sk/regzam/)  |
| VUPCH OZHIK3 | S3 | Aktívny odkaz na miesto uloženia údajov VUPCH vo vnútornom systéme VŠ. |
| Meno Priezvisko, tituly OZHIK4 | T3 | Meno, priezvisko, tituly osoby zodpovednej za HIK 4  |
| OZHIK4 v registri | U3 | Aktívny odkaz na OZHIK4 v registri zamestnancov VŠ [https://www.portalvs.sk/regzam/ID](https://www.portalvs.sk/regzam/)  |
| VUPCH OZHIK4 | V3 | Aktívny odkaz na miesto uloženia údajov VUPCH vo vnútornom systéme VŠ. |
| Meno Priezvisko, tituly OZHIK5  | W3 | Meno, priezvisko, tituly osoby zodpovednej za HIK 5 |
| OZHIK4 v registri | X3 | Aktívny odkaz na OZHIK5 v registri zamestnancov VŠ [https://www.portalvs.sk/regzam/ID](https://www.portalvs.sk/regzam/)  |
| VUPCH OZHIK5 | Y3 | Aktívny odkaz na miesto uloženia údajov VUPCH vo vnútornom systéme VŠ. |
| Interné posúdenie súladu HIK  | Z3 | Aktívny odkaz na dôkaz interného posúdenia súladu so štandardmi pre HIK  |
| Hodnotenie úrovne tvorivých činností  | AA3 | \*\* Aktívny odkaz na výsledky interného hodnotenie úrovne tvorivých činností podľa čl. 5 štandardov pre HIK.  |

\* Odporúčaná osnova opisu HIK:

1. Vymedzenie odboru habilitačného konania a inauguračného konania (názov VŠ, názov fakulty, názov odboru HIK, obsahované vymedzenie, udeľovaný titul, priradenie k študijnému odboru/odborom).
2. Personálne zabezpečenie odboru habilitačného a inauguračného konania (osoby zodpovedné za HIK s odkazom na údaje v štruktúre VUPCH, odkaz na zloženie vedeckej rady).
3. Úroveň kritérií na vyhodnotenie splnenia podmienok na získanie titulu docent (odkaz na aktuálne kritériá, odkaz na predchádzajúce znenia s uvedením platnosti).
4. Úroveň kritérií na vyhodnotenie splnenia podmienok na získanie titulu profesor (odkaz na aktuálne kritériá, odkaz na predchádzajúce znenia s uvedením platnosti).
5. Pravidlá a postupy habilitačného konania a inauguračného konania (odkaz na vnútorný predpis alebo jeho časť, odkaz na predchádzajúce znenia s uvedením platnosti).
6. Odkaz na ukončené konania a ich výsledky.
7. Odkaz na prebiehajúce konania.

\*\* Ak dokument neobsahuje odkaz na posudzované výstupy, VŠ ich uvedie v stĺpci Y (názov stĺpca „Posúdené výstupy“ v poli AB3).

Stav ŠP a HIK k termínu podania žiadosti:

VŠ do „Ďalších príloh“ žiadosti v IS SAAVŠ vloží komprimovaný súbor s opismi ŠP a komprimovaný súbor s opismi HIK vo formáte zip.

1. *Podľa Kvalifikačného rámca v Európskom priestore vysokoškolského vzdelávania (*[*http://ehea.info/media.ehea.info/file/WG\_Frameworks\_qualification
/85/2/Framework\_qualificationsforEHEA-May2005\_587852.pdf*](http://ehea.info/media.ehea.info/file/WG_Frameworks_qualification/85/2/Framework_qualificationsforEHEA-May2005_587852.pdf)*).* [*https://saavs.sk/wp-content/uploads/2021/03/Deskriptory-Kvalifikacneho-ramca-EHEA-zjednodusene.pdf*](https://saavs.sk/wp-content/uploads/2021/03/Deskriptory-Kvalifikacneho-ramca-EHEA-zjednodusene.pdf)*).* [↑](#footnote-ref-1)
2. *Podľa Metodiky na vyhodnocovanie štandardov, čl. 27: „Učiteľ zabezpečujúci predmet je učiteľ, ktorý zodpovedá za predmet, vedie prednášky a iné ťažiskové vzdelávacie činnosti predmetu a zodpovedá za činnosti zabezpečovania kvality v predmete a rozvoj predmetu tak, aby boli dosahované požadované výstupy vzdelávania študijného programu.“*

*Podľa čl. 6 ods. 3 štandardov pre št. program: „Profilové predmety štandardne zabezpečujú vysokoškolskí učitelia vo funkcii profesora alebo vo funkcii docenta, ktorí pôsobia na vysokej škole na ustanovený týždenný pracovný čas.“*  [↑](#footnote-ref-2)
3. *Ucelená časť študijného programu podľa čl. 6 ods. 7 až 11 štandardov pre št. program.*  [↑](#footnote-ref-3)
4. *Podľa čl. 6 ods. 4 štandardov pre št. program: „Táto osoba pôsobí vo funkcii profesora v príslušnom študijnom odbore na ustanovený týždenný pracovný čas; ak ide o bakalársky študijný program, pôsobí vo funkcii profesora alebo vo funkcii docenta v príslušnom študijnom odbore na ustanovený týždenný pracovný čas. Táto osoba zároveň nenesie hlavnú zodpovednosť za uskutočňovanie, rozvoj a zabezpečenie kvality študijného programu na inej vysokej škole v Slovenskej republike. Jedna a tá istá osoba môže niesť hlavnú zodpovednosť za uskutočňovanie, rozvoj a zabezpečenie kvality najviac troch študijných programov. Do tohto počtu sa nezapočítavajú prípady súbehov podľa čl. 7 ods. 3 písm. b) až h) týchto štandardov.“* [↑](#footnote-ref-4)
5. *Podľa čl. 6 ods. 5 štandardov pre št. program: „Osoby, ktoré vedú záverečné práce, vykonávajú aktívnu tvorivú činnosť alebo praktickú činnosť na úrovni zodpovedajúcej stupňu študijného programu v problematike odborného a tematického zamerania vedených prác. Školiteľmi dizertačných prác sú osoby vo funkcii profesora alebo vo funkcii docenta alebo inej obdobnej funkcii vo výskumnej inštitúcii zmluvne spolupracujúcej pri zabezpečovaní študijného programu tretieho stupňa s vysokou školou. V prípade pracovníkov výskumných inštitúcií ide o vedúcich vedeckých pracovníkov s kvalifikačným stupňom I a samostatných vedeckých pracovníkov s kvalifikačným stupňom IIa.“* [↑](#footnote-ref-5)
6. *Ukazovatele majú umožniť najmä vyhodnocovanie profilu uchádzačov a študentskej populácie, mieru úspešnosti a iné charakteristiky v rámci prijímacieho konania, mieru úspešnosti a dôvody neúspešnosti v študijných programoch, mieru riadneho ukončenia štúdia v študijných programoch, mieru spokojnosti študentov s uskutočňovaním študijných programov a s dostupnosťou zdrojov potrebných na štúdium, mieru uplatniteľnosti absolventov študijných programov, mieru spokojnosti zamestnávateľov a iných externých zainteresovaných strán s kvalitou absolventov študijných programov, charakteristiky profilu učiteľov a ďalších zamestnancov, výsledky tvorivých činností a mieru ich prepojenia so vzdelávaním, mieru internacionalizácie činností vysokej školy.* [↑](#footnote-ref-6)